als_Latn dik_Latn azb_Arab
“Sa prej jush nisen për të përdorur një anestezi epidural-e të rrezikshme vetëm për komoditetin tuaj egoist?” E vërteta është që shpesh gratë ndjehen fajtore se kanë pranuar ndonjë lloj ndërhyrje gjatë lindjes, qoftë kjo një mjekim intravenoz, tërheqje me vakum apo një prerje cezariane.
“U ndjeva si një e dështuar, trupi më tradhtoi dhe çdo gjë shkoi si mos më keq”, shprehet një nënë. Për disa gra ndjesia që ato kanë dështuar në përpjekjen e parë duke mos qenë në gjendje të lindin pa marrë medikamente dhe pa ndërlikime mund të prekë atë se sa kompetente ndjehen ato si nëna.
E vërteta është që ju nuk keni dështuar. Dhimbjet e lindjes dhe vetë lindja janë të ndryshme për çdokënd dhe për disa janë më të ndërlikuara se për të tjerat. Ndërhyrjet mund të jenë të domosdoshme për të shpëtuar jetën e nënës ose të foshnjës. Medikamentet për lehtësimin e dhimbjeve gjatë lindjes janë të nevojshme dhe shpesh të domosdoshme. Pra, përpiquni t’i përmblidhni ndjesitë tuaja. Ju nuk jeni një dështim, ju jeni një e mbijetuar, kaluat nëpër prova të rënda e të papritura e po kështu edhe foshnja juaj. Kjo ju përgatit edhe më mirë për të qenë prind, gjë që është një proces plot me prova të tjera.
Hidhini sytë nga ato çfarë kanë shkuar siç duhet
Edhe pse ju nuk realizuat atë lindje që kishit shpresë, përpiquni me ndërgjegje të sillni ndërmend vetëm ato gjëra që shkuan mirë. Mund të jetë e vështirë të identifikoni çfarë shkoi mirë në një lindje të ndërlikuar dhe traumatik-e, veçanërisht në qoftë se foshnja ka pësuar ndonjë dëmtim. Bisedoni me mjekun tuaj për të marrë këshillat e duhura. Po ashtu mund të shkëmbeni përvojë me nëna që kanë kaluar probleme të ngjashme e janë përballur me pikëllim dhe humbje.
als_Latn als_Latn als_Latn als_Latn als_Latn